《颁历日恭遇皇子诞生志喜》
明代·李觉斯

正逢玄朔承阳候，更喜黄离肇瑞来。主器荐霞分凤穴，符祥少海祀龙媒。

云垂玉尺光犹绕，露挹金茎掌乍开。洵是重光归圣德，好将和律奏高台。

作者简介：李觉斯（一五八四—？），字伯铎，晚号龙水老人。东莞人。明熹宗天启五年（一六二五）进士，官至刑部尚书。时朝廷持法峻，稍不中旨，辄得重谴。礼臣黄道周以抗论时事，触上怒，论死。觉斯上疏力争，得严旨削藉。归筑东郭洞天，为娱亲计。著有《晚翠居集》。清温汝能《粤东诗海》卷四五有传。